CELEX: 32021D1815
Language: ro
Date: 2021-10-07 00:00:00
Title: Decizia (UE) 2021/1815 a Băncii Centrale Europene din 7 octombrie 2021 privind metodologia aplicată pentru calcularea sancțiunilor pentru neîndeplinirea cerințelor de constituire a rezervelor minime obligatorii și a cerințelor aferente privind rezervele minime obligatorii (BCE/2021/45)

15.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 367/4
               
            
         DECIZIA (UE) 2021/1815 A BĂNCII CENTRALE EUROPENE
         din 7 octombrie 2021
         privind metodologia aplicată pentru calcularea sancțiunilor pentru neîndeplinirea cerințelor de constituire a rezervelor minime obligatorii și a cerințelor aferente privind rezervele minime obligatorii (BCE/2021/45)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 132 alineatul (3),
         având în vedere Statutul Sistemului European al Băncilor Centrale și al Băncii Centrale Europene, în special articolele 19.1 și 34,
         având în vedere Regulamentul (CE) nr. 2532/98 al Consiliului din 23 noiembrie 1998 cu privire la atribuțiile Băncii Centrale Europene în materie de sancțiuni (1), în special articolul 6 alineatul (2),
         întrucât:
         
                     (1)
                  
                  
                     Pentru a asigura securitatea juridică și transparența, instituțiile ar trebui informate cu privire la metodele aplicate de BCE pentru a calcula sancțiunile impuse în temeiul articolului 7 alineatul (1) din Regulamentul (CE) nr. 2531/98 al Consiliului (2) pentru nerespectarea obligației de constituire a rezervelor obligatorii prevăzute de Regulamentul (UE) 2021/378 al Băncii Centrale Europene (BCE/2021/1) (3).
                  
               
                     (2)
                  
                  
                     Formula și metoda aplicate de BCE pentru a calcula sancțiunile pentru neconstituirea totalului sau a unei părți din rezervele minime obligatorii sunt prevăzute într-o Notificare de către Banca Centrală Europeană cu privire la impunerea de sancțiuni pentru neîndeplinirea obligației de a menține rezerve minime obligatorii (4). Pentru securitatea juridică și pentru a preveni fragmentarea în continuare a cadrului juridic cu privire la impunerea de sancțiuni în diferite domenii de competență ale BCE, este potrivit să se retragă notificarea și să se transfere conținutul relevant al acesteia într-o nouă decizie.
                  
               
                     (3)
                  
                  
                     În mod asemănător, pentru transparență, este necesar să se stabilească metoda și formula aplicate de BCE pentru a calcula sancțiunile impuse în temeiul articolului 7 alineatul (3) din Regulamentul (CE) nr. 2531/98 al Consiliului pentru neîndeplinirea obligației de a notifica banca centrală națională relevantă cu privire la orice restricții care ar împiedica instituția să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1).
                  
               
                     (4)
                  
                  
                     Pentru a asigura un cadru armonizat pentru aplicarea cerințelor privind rezervele minime obligatorii este necesar ca prezenta decizie să se aplice de la aceeași dată ca modificarea articolului 11 din Regulamentul (CE) nr. 2157/1999 al Băncii Centrale Europene (BCE/1999/4) (5),
                  
               ADOPTĂ PREZENTA DECIZIE:
         
            Articolul 1
            Obiect
            Prezenta decizie stabilește metodologia de aplicat de BCE pentru a calcula sancțiunile impuse în temeiul articolului 7 din Regulamentul (CE) nr. 2531/98.
         
         
            Articolul 2
            Metodologia aplicată pentru calcularea sancțiunilor pentru neîndeplinirea obligației de a constitui rezerve minime obligatorii
            Atunci când BCE impune o sancțiune în temeiul articolului 7 alineatul (3) din Regulamentul (CE) nr. 2531/98, sancțiunea aplicabilă pentru neîndeplinirea obligației de a constitui rezerve minime obligatorii în temeiul Regulamentului (UE) 2021/378 (BCE/2021/1) se calculează pe baza formulei și metodei stabilite în anexa I la prezenta decizie.
         
         
            Articolul 3
            Metodologia aplicată pentru calcularea sancțiunilor pentru neîndeplinirea cerințelor privind notificarea în ceea ce privește rezervele minime obligatorii
            Atunci când BCE impune o sancțiune în temeiul articolului 7 alineatul (3) din Regulamentul (CE) nr. 2531/98 pentru neîndeplinirea obligației de a notifica banca centrală națională relevantă cu privire la orice restricții care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1), sancțiunea aplicabilă se calculează pe baza formulei și metodei stabilite în anexa II la prezenta decizie.
         
         
            Articolul 4
            Intrare în vigoare
            Prezenta decizie intră în vigoare la 3 noiembrie 2021.
         
         
            Adoptată la Frankfurt pe Main, 7 octombrie 2021.
            
               
                  Președintele BCE
               
               Christine LAGARDE
            
         
         
            (1)  JO L 318, 27.11.1998, p. 4.
         
            (2)  Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor obligatorii de către Banca Centrală Europeană (JO L 318, 27.11.1998, p. 1).
         
            (3)  Regulamentul (UE) 2021/378 al Băncii Centrale Europene din 22 ianuarie 2021 privind aplicarea rezervelor minime obligatorii (BCE/2021/1) (JO L 73, 3.3.2021, p. 1).
         
            (4)  JO C 39, 11.2.2000, p. 3.
         
            (5)  Regulamentul (CE) nr. 2157/1999 al Băncii Centrale Europene din 23 septembrie 1999 privind competența Băncii Centrale Europene de a impune sancțiuni (BCE/1999/4) (JO L 264, 12.10.1999, p. 21).
      
      
         
            ANEXA I
            
               Formula și metoda de calcul a unei sancțiuni în temeiul articolului 7 alineatul (3) din Regulamentul (CE) nr. 2531/98
            
            
               1.   
               Valoarea sancțiunii impuse de Banca Centrală Europeană pentru nerespectarea obligației de a constitui rezerve minime obligatorii la nivelul prevăzut:
               Dacă o instituție care face obiectul obligației de a constitui rezerve minime obligatorii nu constituie rezerve minime obligatorii la nivelul prevăzut, conform regulamentelor Consiliului sau regulamentelor sau deciziilor BCE asociate acestora, acesteia i se impune plata unei sancțiuni care este calculată ca o penalitate de 2,5 puncte procentuale peste media, obținută pentru durata perioadei de aplicare în care obligația nu a fost îndeplinită, a ratei de împrumut marginale a Sistemului European al Băncilor Centrale, aplicată valorii medii zilnice a rezervelor minime obligatorii pe care instituția nu le-a constituit.
               Penalitatea se calculează cu ajutorul formulei:
               
                  
               unde:
               
                           Pt
                        
                        
                           =
                        
                        
                           penalitatea de plătit pentru lipsa rezervelor minime obligatorii pentru perioada de aplicare t
                        
                     
                           Dt
                        
                        
                           =
                        
                        
                           valoarea rezervelor minime obligatorii care au lipsit pentru perioada de aplicare t (ca medie zilnică)
                        
                     
                           nt
                        
                        
                           =
                        
                        
                           numărul de zile calendaristice din perioada de aplicare t
                        
                     
                           i
                        
                        
                           =
                        
                        
                           ziua calendaristică din perioada de aplicare t
                        
                     
                           MLRi
                        
                        
                           =
                        
                        
                           rata de împrumut marginală din ziua i
                        
                     Atunci când o instituție care face obiectul obligației de a constitui rezerve minime obligatorii nu își îndeplinește obligația de notificare prevăzută la articolul 3 alineatul (1) al doilea paragraf din Regulamentul (UE) 2021/378 (BCE/2021/1), dacă, în urma stabilirii neîndeplinirii acelei obligații, se constată și că, prin aplicarea articolului 3 alineatul (1) litera (d) din Regulamentul (UE) 2021/378 (BCE/2021/1), instituția respectivă nu și-a îndeplinit obligația de a constitui rezerve minime obligatorii la nivelul prevăzut pentru mai mult de o perioadă de aplicare, atunci perioada de aplicare relevantă pentru calcularea sancțiunii conform secțiunii 1 a prezentei anexe este perioada de aplicare în care a fost stabilită neîndeplinirea obligației.
            
            
               2.   
               Neîndeplinirea repetată a obligației de a constitui rezerve minime obligatorii:
               În cazul în care o instituție care face obiectul obligației de a constitui rezerve minime obligatorii nu constituie rezerve minime obligatorii la nivelul prevăzut în mai mult de două cazuri pe parcursul unei perioade de 12 luni, se consideră că instituția respectivă nu a îndeplinit în mod repetat obligația respectivă.
               Pentru fiecare neîndeplinire repetată a obligației respective se impune o sancțiune care este calculată ca o penalitate de 5 puncte procentuale peste media, obținută pentru durata perioadei de aplicare în care obligația nu a fost îndeplinită în mod repetat, a ratei de împrumut marginale a Sistemului European al Băncilor Centrale, aplicată valorii medii zilnice a rezervelor minime obligatorii pe care instituția nu le-a constituit. Penalitatea se calculează cu ajutorul formulei prevăzute în secțiunea 1 a prezentei anexe.
            
         
      
      
         
            ANEXA II
            
               Formula și metoda pentru calcularea unei sancțiuni în temeiul articolului 7 alineatul (3) din Regulamentul (CE) nr. 2531/98 pentru neîndeplinirea obligației de a notifica banca centrală națională relevantă cu privire la orice restricții care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1)
            
            
               1.   
               Valoarea unei sancțiuni impuse de Banca Centrală Europeană în cazul neîndeplinirii obligației de a notifica banca centrală națională relevantă cu privire la orice restricții legale, contractuale, normative sau de alt tip care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1):
               În cazul neîndeplinirii obligației de a notifica banca centrală națională relevantă cu privire la orice restricții legale, contractuale, normative sau de alt tip care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1), se impune o sancțiune care este calculată ca o penalitate de 2,5 puncte procentuale peste media, obținută pentru durata perioadei în legătură cu care este aplicată sancțiunea, a ratei de împrumut marginale a Sistemului European al Băncilor Centrale, aplicată valorii medii zilnice a fondurilor afectate de neîndeplinirea de către instituție a obligației de notificare pe parcursul perioadei în legătură cu care este impusă sancțiunea. Dacă neîndeplinirea obligației respective se referă la mai mult de o perioadă de aplicare, atunci perioada cu privire la care este aplicată sancțiunea nu va depăși numărul total de zile al perioadei de aplicare în care a fost detectată neîndeplinirea obligației.
               Sub rezerva secțiunii 3 din prezenta anexă, penalitatea se calculează cu ajutorul următoarei formule:
               
                  
               unde:
               
                           Ps
                           
                        
                        
                           =
                        
                        
                           penalitatea de plătit din cauza neîndeplinirii obligației de notificare în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1)
                        
                     
                           Ds
                           
                        
                        
                           =
                        
                        
                           valoarea fondurilor afectate de neîndeplinirea de către instituție a obligației de notificare în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1)
                        
                     
                           ns
                           
                        
                        
                           =
                        
                        
                           valoarea mai mică dintre (i) numărul total de zile calendaristice fără notificare și (ii) numărul de zile al perioadei de aplicare în care a fost detectată neîndeplinirea obligației
                        
                     
                           I
                        
                        
                           =
                        
                        
                           ziua calendaristică a perioadei în legătură cu care se impune sancțiunea
                        
                     
                           MLRi
                           
                        
                        
                           =
                        
                        
                           rata de împrumut marginală din ziua i
                        
                     
            
               2.   
               Neîndeplinirea în mod repetat a obligației de a notifica banca centrală națională relevantă cu privire la orice restricții legale, contractuale, normative sau de alt tip care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf din Regulamentul (UE) 2021/378 (BCE/2021/1):
               În cazul în care unei instituții i-a fost aplicată o sancțiune pentru neîndeplinirea obligației de a notifica banca centrală națională relevantă cu privire la orice restricții legale, contractuale, normative sau de alt tip care ar împiedica o instituție să lichideze, să transfere, să atribuie sau să înstrăineze fondurile pe care le deține ca rezerve minime în temeiul articolului 3 alineatul (1) al doilea paragraf, iar instituția respectivă nu notifică băncii centrale naționale relevante astfel de restricții în temeiul articolului 3 alineatul (1) al doilea paragraf în cursul perioadei de 12 luni care urmează datei la care i-a fost notificată aplicarea sancțiunii respective, se consideră că instituția respectivă a comis o neîndeplinire repetată a obligației respective.
               Pentru fiecare neîndeplinire repetată a obligației respective se impune o sancțiune care este calculată ca o penalitate de 5 puncte procentuale peste media, obținută pentru durata perioadei de aplicare în legătură cu care este impusă sancțiunea, a ratei de împrumut marginale a Sistemului European al Băncilor Centrale, aplicată valorii medii zilnice a fondurilor afectate de neîndeplinire de către instituție a obligației de notificare pe durata perioadei în legătură cu care sancțiunea a fost impusă.Penalitatea se calculează cu ajutorul formulei prevăzute în secțiunea 1 a prezentei anexe.
            
            
               3.   
               Principiul proporționalității și circumstanțele cazului individual
               După ce valoarea penalității este calculată în conformitate cu formula prevăzută în secțiunea 1 din prezenta anexă, aceasta poate fi ajustată pentru a ține seama de principiul proporționalității și circumstanțele specifice ale cazului individual în conformitate cu articolul 2 alineatele (2) și (3) din Regulamentul (CE) 2532/98. Orice ajustare a valorii penalității este supusă limitelor prevăzute la articolul 2 alineatul (1) din acel regulament.